# Margaret Leighton

Margaret Leighton (Barnt Green, 26 de febrer de 1922 - Chichester, 13 de gener de 1976) va ser una actriu britànica, coneguda pel seu refinament i exquisit sentit de la grandeur. Va destacar pel seu paper de Hannah Jelkes en l'obra de Tennessee Williams La nit de la iguana.

## Biografia

Nascuda a Barnt Green, Anglaterra, Leighton es va iniciar com a actriu teatral interpretant Dorothy en l'obra Laugh With Me (1938). Va arribar a ser una estrella del Teatre Old Vic, i el seu debut en el circuit de Broadway va tenir lloc encarnant a la Reina en l'obra Enric IV (1946), protagonitzada per Laurence Olivier i Ralph Richardson. Aquesta representació figurava dins d'una gira que la companyia del Old Vic feia als Estats Units, i durant la qual es va representar un total de cinc obres del seu repertori.
Després d'intervenir en dos films britànics, un d'ells Bonnie Prince Charlie (1948), en el qual interpretava a Flora MacDonald acompanyant a David Niven, l'actriu va fer el segon paper femení en la pel·lícula d'Alfred Hitchcock Under Capricorn (1949), amb Ingrid Bergman, Joseph Cotten i Michael Wilding. A més, va treballar amb Walter Pidgeon en el film de crim i misteri de Metro-Goldwyn-Mayer Calling Bulldog Drummond (1951).
Leighton va tenir tres marits: l'editor Max Reinhardt (casats en 1947-divorciats el 1955), l'actor Laurence Harvey (casats el 1957-divorciats el 1961), i l'actor Michael Wilding (casats el 1964). No va tenir fills.
En l'àmbit teatral, va guanyar el Premi Tony a la millor actriu per la seva actuació en Taules separades (1956), i un altre pel seu treball en La nit de la iguana (1962). A més, va ser nominada al mateix premi per Molt soroll per no res (1959, amb John Gielgud) i Tchin-Tchin (1962, amb Anthony Quinn). La seva última actuació a Broadway va ser en el paper de Birdie Hubbard en una reposició de l'obra de Lillian Hellman La lloba (obra de teatre) (1967), protagonitzada per Anne Bancroft com a Regina Giddens.
Leighton va tenir també una notable llista d'actuacions televisives, destacant entre elles les que va fer per als programes Alfred Hitchcock Presents, Ben Casey i Burke's Law. A més, va guanyar un Emmy a la millor actriu de repartiment - Serie dramàtica per Hamlet (1970), i va ser nominada el 1966 per a un altre Emmy per quatre episodis de Dr. Kildare.
Per la seva actuació com Mrs. Maudsley en El missatger (1970), Leighton va guanyar el premi BAFTA a la millor actriu secundària, havent estat anteriorment nominada al BAFTA a la millor actriu britànica pel seu treball com Valerie Carrington en Carrington V.C. (1955). Finalment, va ser nominada a l'Oscar a la millor actriu secundària per El missatger.
Margaret Leighton va morir el 1976 el Chichester, Anglaterra, a causa d'una esclerosi múltiple. Tenia 53 anys.

## Filmografia
### Cinema

* The Winslow Boy (1948) (British Lion Films): Catherine Winslow
* Bonnie Prince Charlie (1948) (London Film Productions): Flora MacDonald
* Under Capricorn (1949) (Warner Bros.): Milly
* The Astonished Heart (1949) (General Film Distributors): Leonora Vail
* El llibertador (The Elusive Pimpernel) (1950) (British Lion Films): Marguerite Blakeney
* Calling Bulldog Drummond (1951) (MGM): Sergent Helen Smith
* Home at Seven (1952) (British Lion Films): Janet Preston
* The Holly and the Ivy (1952) (London Film Productions): Margaret Gregory
* The Teckman Mystery (1954) (Associated Artists Productions): Helen Teckman
* The Good Die Young (1954) (United Artists): Eve Ravenscourt
* Carrington'' V.C. (1955) (Kingsley-International Pictures): Valerie Carrington
* The Constant Husband (1955) (British Lion Films): Miss Chesterman
* The Passionate Stranger (1957) (British Lion Films): Judith Wynter/Leonie
* The Sound and the Fury (1959) (20th Century Fox): Caddy Compson
* El millor amant del món (Waltz of the Toreadors) (1962) (The Rank Organisation Film Productions): Emily Fitzjohn
* The Third Secret (1964) (20th Century Fox)
* El millor (The Best Man) (1964) (United Artists): Alice Russell
* Estimats difunts (The Loved One) (1965) (MGM): Mrs. Helen Kenton
* Set dones (7 Women) (1966) (MGM): Agatha Andrews
* La boja de Chaillot (The Madwoman of Chaillot) (1969) (Warner Bros.): Constance, la boja de Passy
* El missatger (The Go-Between) (1970) (EMI Distribution): Mrs. Maudsley
* Joc de tres (Zee and Co.) (1972) (Columbia): Gladys:
* Lady Caroline Lamb (1972) (MGM-EMI): Lady Melbourne
* A Bequest to the Nation (1973) (Universal): Lady Frances Nelson
* From Beyond the Grave (1973) (Warner Bros.): Madame Orloff en el segment The Elemental
* Galileo (1975) (The American Film Theatre): Dona major en el tribunal
* Trial by Combat (1976) (Combat-Warner Bros.): Dt. Gore

### Televisió

* Laugh With Me (1938) (BBC): Dorothy
* As You Like It (1953) (BBC): Rosalind
* The Browning Version (1948) (CBS): Millie
* An Ideal Husband (1969) (BBC): Mrs. Cheveley
* Hamlet (1970) (NBC): Gertrude
* The Upper Crusts (1973) (sèrie) (ITV): Lady Seacroft
* Frankenstein: The True Story (1973) (NBC): Francoise DuVal
* Great Expectations (1974) (NBC): Miss Havisham
* Space: 1999 (Primera temporada, episodi "Collision Course") (1975) (ITC): Arra

### Teatre

* The Little Foxes, 1967
* Slapstick Tragedy, 1966
* The Chinese Prime Minister, 1964
* Tchin-Tchin, 1962
* The Night of the Iguana, 1961
* Much Ado About Nothing, 1959
* Separate Tables, 1957
* The Critic, 1946
* Oedipus Rex, 1946
* Uncle Vanya, 1946
* King Henry IV, Part II, 1946
* King Henry IV, Part I, 1946

## Referències

* ↑ Obituary Variety, 21 de gener de 1976, page 111.
* 1 2 3 4 Le Garzantine - Cinema, Garzanti, 2000, pag. 674
* ↑ «Margaret Leighton» (en anglès). Encyclopaedia Britannica. [Consulta: 3 desembre 2020].
* 1 2 «Margaret Leighton (1922-1976) - Auteur - Ressources de la Bibliothèque nationale de France» (en francès). [Consulta: 4 abril 2018].